Pöytäkirja Bulgarian tasavallan ja Romanian Euroopan unioniin liittymistä koskevista ehdoista ja menettelyistä - Liitteen VII lisäys A



Virallinen lehti nro L 157 , 21/06/2005 s. 0189 - 0192



Liitteen VII lisäys A Romanian terästeollisuuden rakenneuudistus (jota tarkoitetaan liitteessä VII olevan 4 luvun B jaksossa) I OSA ROMANIAN TERÄSTEOLLISUUDEN RAKENNEUUDISTUSOHJELMAN PUITTEISSA VALTIONTUKEA SAAVAT YHTIÖT - Ispat Sidex Galaţi - Siderurgica Hunedoara - COS Târgovişte - CS Reşiţa - IS Câmpia Turzii - Donasid (Siderca) Călăraşi II OSA KAPASITEETIN MUUTOKSIA KOSKEVA AIKATAULU JA SELVITYS [1] | Laitos | Kapasiteetin muutos (tonnia) | Tuotannon lopettaminen, pvm | Pysyvä sulkeminen, pvm | Siderurgica Hunedoara | Valssilanka nro 1 | –400000 | 1995 | 1997 | | Valssilanka nro 3 | –280000 | 1998 | 2000 | | Keskivalssaus | –480000 | vuoden 2008 ensimmäinen vuosineljännes | vuoden 2008 toinen vuosineljännes | IS Câmpia Turzii | Valssilanka nro 1 | –80000 | 1995 | 1996 | CS Reşiţa | Hienovalssaus | –80000 | 2000 | 2001 | | Kiskopyörät | –40000 | 1999 | 2000 | | Karkeavalssaus | –220000 | vuoden 2007 neljäs vuosineljännes | vuoden 2008 toinen vuosineljännes | | Keski- ja erityisvalssaus | –120000 | vuoden 2006 neljäs vuosineljännes | vuoden 2007 neljäs vuosineljännes | Donasid (Siderca) Călăraşi | Keskivalssaus | –350000 | 1997 | 1999 | | Nettokapasiteetin muutos | –2050000 | | | III OSA RAKENNEUUDISTUKSEN VERTAILUTASOT 1. Elinkelpoisuus Komission soveltamat erityiset kirjanpitosäännöt huomioon ottaen kunkin tukea saavan yhtiön on saavutettava vuotuisen liiketoiminnan bruttotuoton tietty vähimmäistaso, 10 prosenttia integroimattomien teräsyritysten ja 13,5 prosenttia integroitujen terästehtaiden osalta, sekä saatava omalle pääomalle tuotto, joka on vähintään 1,5 % liikevaihdosta, 31 päivään joulukuuta 2008 mennessä. Tämä tarkistetaan vuosina 2005—2009 vuosittain toteutettavassa riippumattomassa arvioinnissa, josta määrätään liitteessä VII olevan 4 luvun B jaksossa. 2. Tuottavuus EU: n terästeollisuuteen verrattavissa oleva kokonaistuottavuuden taso on saavutettava asteittain 31 päivään joulukuuta 2008 mennessä. Tämä tarkistetaan vuosina 2005—2009 vuosittain toteutettavassa riippumattomassa arvioinnissa, josta määrätään liitteessä VII olevan 4 luvun B jakson 13 kohdassa. 3. Kustannusten vähentäminen Kustannusten vähentämiseen on kiinnitettävä erityistä huomiota eräänä elinkelpoisuuden keskeisenä osatekijänä. Kustannusten vähentäminen on toteutettava täysimääräisesti tukea saavien yhtiöiden liiketoimintasuunnitelmien mukaisesti. IV OSA OHJEELLINEN LUETTELO TIETOJA KOSKEVISTA VAATIMUKSISTA 1. Tuotanto ja vaikutukset markkinoihin - raakateräksen, puolivalmiiden ja valmiiden tuotteiden kuukausittainen tuotanto luokittain sekä tuotevalikoimien mukaan, - myydyt tuotteet, mukaan lukien määrät, hinnat ja markkinat; erittely tuotevalikoimien mukaan. 2. Investoinnit - yksityiskohtaiset tiedot toteutetuista investoinneista, - loppuun saattamisen päivämäärä, - investointien kustannukset, rahoituslähteet ja mahdollisen asiaan liittyvän tuen määrä, - mahdollinen tuen maksamisen päivämäärä. 3. Työvoiman vähentäminen - työpaikkojen menetysten lukumäärä ja ajoitus, - työllisyyden kehittyminen tukea saavissa yhtiöissä (suora ja epäsuora työllisyys eroteltuina toisistaan), - kansallisen teräsalan työllisyyden kehittyminen. 4. Kapasiteetti (Romanian koko teräsalan osalta) - lopetettavan kapasiteetin MPP:nä (MPP on suurin mahdollinen vuosituotanto, joka voidaan saavuttaa tavanomaisissa toimintaolosuhteissa) ilmaistun tuotannon päättymisen päivämäärä tai suunniteltu päivämäärä, ja kuvaus kyseisestä kapasiteetista, - kyseessä olevan laitoksen purkamisen, sellaisena kuin se on määriteltynä tiedoista, joita teräsyritysten on toimitettava investoinneistaan tehdyssä komission päätöksessä N:o 3010/91/EHTY [2], päivämäärä (tai suunniteltu päivämäärä) ja yksityiskohtaiset tiedot kyseisestä purkamisesta, - uuden kapasiteetin käyttöönottopäivämäärä (tai suunniteltu päivämäärä) ja kuvaus kyseisestä kapasiteetista, - raakateräksen ja valmiiden tuotteiden kokonaiskapasiteetin kehittyminen Romaniassa luokittain. 5. Kustannukset - kustannusten erittely ja niiden historiallinen ja tuleva kehitys erityisesti työvoimakustannussäästöjen, energiankulutuksen, raaka-ainekustannussäästöjen, liitännäistekijöiden ja ulkopuolisten palvelujen vähentämisen osalta. 6. Taloudellinen suorituskyky - valittujen keskeisten rahoituksen tunnuslukujen kehittyminen sen varmistamiseksi, että elinkelpoisuuteen pyrittäessä edistytään (rahoitustulos ja rahoituksen tunnusluvut on esitettävä muodossa, joka mahdollistaa vertailun yhtiön rahoituksen rakenneuudistusta koskevan suunnitelman kanssa ja niihin on sisällyttävä komission elinkelpoisuustesti), - maksetut verot ja tullit, mukaan lukien poikkeukset tavallisesti sovellettavista verotus- ja tullisäännöksistä, - rahoituskustannusten taso, - tämän pöytäkirjan edellytysten mukaisesti jo myönnetyn tuen maksamisen yksityiskohdat ja ajankohta, - mahdollisten uusien lainojen ehdot (lähteestä riippumatta). 7. Sellaisen uuden yhtiön tai sellaisten uusien tehtaiden perustaminen, joihin liittyy kapasiteetin lisääminen - kukin yksityisen ja julkisen sektorin osallistuja, - rahoituslähteet uuden yhtiön tai uusien tehtaiden perustamiseksi, - yksityisten ja julkisten sidosryhmien osallistumisen ehdot ja edellytykset, - uuden yhtiön hallintorakenne. 8. Omistussuhteiden muutokset. [1] Kapasiteetin vähentäminen on pysyvää 15 päivänä lokakuuta 1991 tehdyn komission päätöksen N:o 3010/91/EHTY mukaisesti (EYVL L 286, 16.10.1991, s. 20). [2] EYVL L 286, 16.10.1991, s. 20. --------------------------------------------------